Philip Reeve; bilde fra 2008.
**Philip Reeve** (født 28. februar 1966 i Brighton) er en britisk barnebokforfatter og -illustratør. Han er kjent for flere bøker: debutboka *Mortal Engines* (2001) er første bok i en kvartett om et framtidssamfunn; den fjerde av disse bøkene, *A Darkling Plain* (2006), vant Guardian Children's Fiction Prize. Hans bok om etableringen av Arthurmytene, *Here Lies Arthur* (2007), vant Carnegie Medal i 2008.

Liv
---

Han studerte ved Anglia Ruskin University og University of Brighton. Han har arbeidet i bokhandel og illustert noen av bøkene i serien *Fæle fakta*. Siden 1994 har han arbeidet fulltid som tegner og etterhvert også forfatter. Han har levert illustrasjoner og vitsetegninger til om lag 40 bøker.

Bøker
-----

*Mortal Engines* og resten av *Predator Cities*-kvartetten (2001–06) er framtidsromaner, som skildrer et postapokalyptisk samfunn etter en tredje verdenskrig. Jordoverflaten er øde og ødelagt; de gjenværende uavhengige bysamfunnene befinner seg på store beltekjøretøy som ligger i krig med hverandre. Hovedpersonene er ungdommene Tom Natsworthy og Hester Shaw. *Fever Crumb*-trilogien (2009–11) er en prequel til Predator Cities-serien, og foregår i det samme universet noen hundre år tidligere.

*Larklight*-trilogien (2006–08) er steampunkfortellinger, lagt til Victoriatiden i et alternativt univers hvor noen stater har utforsket verdensrommet i snart hundre år. Her er universet fylt med en gassaktig substans kalt eter som det er mulig å puste i for kortere perioder av gangen.

I *Here Lies Arthur* (2007) går forfatteren tilbake til den angelsaksiske bosetningen i Britannia på 400–500-tallet, og skildrer hvordan druiden Merlin og ungjenta Gwyna samarbeider om å etablere og konstruere mytene om kong Arthur som et virkemiddel i forsvaret mot sakserne.

I september 2015 vil boken *Railhead* utgis, som handler om et fremtidssamfunn spredt utover flere planeter og er forbundet med tog som reiser fra den ene verden til den andre via portaler gjennom rommet. Hovedpersonen er en tyv leid inn for å stjele et objekt han ikke innser betydningen av.

Bøkene hans er ikke oversatt til norsk. Planer om å filmatisere *Larklight* forelå allerede i 2008, men er pr 2014 ikke blitt ytterligere konkretisert.

Referanser
----------

1. ↑   Gemeinsame Normdatei, portal.dnb.de, besøkt 4. mai 2014[Hentet fra Wikidata]
2. ↑   NooSFere, oppført som Philip REEVE, NooSFere author ID -39317, besøkt 9. oktober 2017[Hentet fra Wikidata]
3. ↑   Lambiek Comiclopedia, Lambiek Comiclopedia artist ID r/reeve\_philip, besøkt 9. oktober 2017[Hentet fra Wikidata]
4. 1 2 3   web.archive.org[Hentet fra Wikidata]
5. ↑   Gemeinsame Normdatei, besøkt 17. desember 2014[Hentet fra Wikidata]
6. ↑   carnegiegreenaway.org.uk[Hentet fra Wikidata]
7. ↑   www.sf-fan.gr.jp[Hentet fra Wikidata]
8. ↑  «Offisielt nettsted».
9. ↑  forfatterprofil Arkivert 11. januar 2014 hos Wayback Machine. hos britishcouncil.org
10. ↑  carnegiegreenaway.org.uk *Here Lies Arthur* Arkivert 17. oktober 2012 hos Wayback Machine. i listen over prismottagere
11. ↑  carnegiegreenaway.org.uk Pressemelding ved pristildelingen Arkivert 3. mars 2016 hos Wayback Machine.
12. ↑  predatorcities.co.uk
13. ↑  larklight.com
14. ↑  «Larklight» **(engelsk)**. Internet Movie Database.
15. ↑  "Elizabeth" director aglow for "Larklight" Arkivert 11. januar 2014 hos Wayback Machine. reuters.com, 31.3.2008

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Philip Reeve – kategori av bilder, video eller lyd på Commons Rediger på Wikidata
* (en) Philip Reeve på Internet Movie Database Rediger på Wikidata

* (en) Philip Reeve hos The Movie Database Rediger på Wikidata
* (en) Philip Reeve på Twitter Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE
 |